**《春晓》** 唐·孟浩然

春眠不觉晓，处处闻啼鸟。

夜来风雨声，花落知多少。

**《赠汪伦》** 唐·李白

李白乘舟将欲行，忽闻岸上踏歌声。

桃花潭水深千尺，不及汪伦送我情。

**《静夜思》** 唐·李白

床前明月光，疑是地上霜。

举头望明月，低头思故乡。

**《寻隐者不遇》** 唐·贾岛

松下问童子，言师采药去。

只在此山中，云深不知处。

**《池上》** 唐·白居易

小娃撑小艇，偷采白莲回。

不解藏踪迹，浮萍一道开。

**《小池》 宋**·杨万里

泉眼无声惜细流，树阴照水爱晴柔。

小荷才露尖尖角，早有蜻蜓立上头。

**画鸡** 明·唐寅

头上红冠不用裁，满身雪白走将来。

平生不敢轻言语，一叫千门万户开。